

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ŽEMĖS MOKESČIO TARIFO NUSTATYMO IR NEAPMOKESTINAMŲ ŽEMĖS SKLYPŲ DYDŽIŲ 2018 METAMS**

2017 m. lapkričio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos žemės mokesčio įstatymo 6 straipsniu, 8 straipsnio 2 dalies 3 punktu ir 3 dalimi, Rokiškio rajono savivaldybės taryba n u s p r e n d ž i a:

 1. Nustatyti žemės mokesčio tarifus 2018 metams (procentais nuo žemės mokestinės vertės):

 1.1. žemės mokesčio tarifas – 1,3;

 1.2. mokesčio tarifas už apleistas žemes – 4.

 2. Nustatyti 2018 metų mokestiniam laikotarpiui neapmokestinamuosius žemės sklypų, priklausančių nuosavybės teise, dydžius fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai:

 2.1. 0,03 ha – Rokiškio m., Pandėlio m., Obelių m.;

 2.2. 0,5 ha – kaimo vietovėje.

 3. Įpareigoti savivaldybės administracijos direktorių sudaryti netvarkomų ir apleistų ne žemės ūkio paskirties žemės sklypų sąrašus ir pateikti Panevėžio apskrities valstybinei mokesčių inspekcijai iki einamųjų metų rugpjūčio 1 d.

 4. Šį sprendimą pateikti Panevėžio apskrities valstybinės mokesčių inspekcijos Rokiškio skyriui ir paskelbti savivaldybės interneto svetainėje.

 5. Pripažinti netekusiu galios Rokiškio rajono savivaldybės tarybos 2017 m. balandžio 28 d. sprendimą Nr. TS-108 „Dėl žemės mokesčio tarifo ir lengvatų nustatymo 2018 metams“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagomis

Reda Dūdienė

**ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL ŽEMĖS MOKESČIO TARIFO IR NEAPMOKESTINAMŲ ŽEMĖS SKLYPŲ NUSTATYMO 2018 METAMS“ AIŠKINAMASIS RAŠTAS**

**Sprendimo projekto tikslas ir uždaviniai.**

Nustatyti žemės mokesčio tarifus 2018 metams.

**Šiuo metu esantis teisinis reglamentavimas.**

Sprendimo projektas yra parengtas vadovaujantis. Lietuvos Respublikos žemės mokesčio įstatymu .

**Sprendimo projekto esmė.**

Lietuvos Respublikos žemės mokesčio įstatymo 6 straipsnis nustato žemės mokesčio tarifą nuo 0,01 iki 4 procentų žemės mokestinės vertės. Savivaldybių tarybos iki einamojo mokestinio laikotarpio birželio 1 d. nustato konkretų tarifą, kuris galios savivaldybės teritorijoje kitą mokestinį laikotarpį.

2017 m. balandžio 26 d. savivaldybės taryba sprendimu Nr. TS-108 „Dėl žemės mokesčio tarifo ir lengvatų nustatymo 2018 metams“ patvirtino žemės mokesčio tarifą 2018 metams 1,5 proc., už apleistas žemes – 4 proc. Valstybės įmonė Registrų centras šiais metais atliko žemės ir statinių masinį vertinimą, todėl iki š. m. gruodžio 1 d. savivaldybių tarybos gali tikslinti žemės mokesčio tarifą 2018 metams. Pagal Registrų centro vertinimą žemės vertės ženkliai didėja, taip pat didėja ir mokėtinos sumos žemės savininkams. Žemės ūkio paskirties žemei vertės svyruoja priklausomai nuo žemės našumo balo, kitose teritorijose – nuo zonų, kuriose yra žemės sklypas. 2018 metais, palyginti su 2017 m. žemės vertė už žemės ūkio paskirties žemę brangsta vidutiniškai 73,7 proc., kitos paskirties žemę – 45,6 proc. ( pridedama lentelė).

|  |  |  |
| --- | --- | --- |
| **ŽEMĖS MOKESČIO TARIFŲ 2018 METAMS PALYGINIMAS** |  |  |
|  |  |  |  |  |  |  |
| **Mokesčio tarifas** | **1,50%** | 1,40% | 1,30% | 1,20% | 1,10% | 1% |
|   **ŽEMĖS ŪKIO PASKIRTIES ŽEMĖ** |
| Vidutinis 1 ha mokestis 2017 m. (eurais) | 3,19 | 3,19 | 3,19 | 3,19 | 3,19 | 3,19 |
| Vidutinis 1 ha mokestis 2018 m. (eurais) | 5,45 | 5,17 | 4,8 | 4,43 | 4,06 | 3,69 |
| Pabrangimas (proc.) | 73,7 | 62,1 | 50,5 | 38,9 | 27,3 | 15,7 |
| Planuojamos pajamos 2018 m. (eurais) | 551382 | 514623 | 477864 | 441105 | 404346 | 367587 |
|  Daugiau nei 2017 m. (eurais) | 241545 | 204786 | 168027 | 131268 | 94509 | 57750 |
|   |   |   |   |   |   |   |
|   **KITOS PASKIRTIES ŽEMĖ** |
| Vidutinis 1 ha mokestis 2017 m. (eurais) | 47,9 | 47,9 | 47,9 | 47,9 | 47,9 | 47,9 |
| Vidutinis 1 ha mokestis 2018 m. (eurais) | 69,75 | 65,1 | 60,45 | 55,8 | 51,15 |   |
| Pabrangimas (proc.) | 45,6 | 35,9 | 26,2 | 16,5 | 6,8 |   |
| Planuojamos pajamos 2018 m. (eurais) | 285517 | 266482 | 247448 | 228413 | 209379 | 190344 |
|  Daugiau nei 2017 m. (eurais) | 99223 | 80188 | 61154 | 42119 | 23085 | 4050 |
|   |   |   |   |   |   |   |
| Iš viso daugiau 2018 m. nei 2017 m.  | 340768 | 284974 | 229181 | 173387 | 117594 | 61800 |
|   |   |   |   |   |   |   |

 Siūloma sumažinti 2018 metams žemės mokesčio tarifą nuo 1,5 iki 1,3 proc. Už apleistas žemes siūlome palikti maksimalų – 4 proc. tarifą. Mažinant siūloma neišskirti tik žemės ūkio paskirties žemės, nes virš 10 tūkstančių žemės savininkų priklauso gyvenamosios teritorijos ir mėgėjų sodų žemės savininkams. Be to, jiems netaikomas žemės įstatyme numatytas 0,35 mažinimo koeficientas (taikomas tik žemės ūkio paskirties žemei). Jeigu žemės ūkio paskirties žemės savininkas uždirba iš šios žemės pajamų, tai gyvenamųjų teritorijų ir sodų savininkai iš žemės pajamų neturi. 1,3 proc. amortizuotume žemės mokesčio pabrangimą žemės ūkio paskirties žemės savininkams 31,5 proc., kitos paskirties žemei – 42,5 proc. Sumine išraiška tai sudarytų žemės ūkio paskirties žemei 73,5 tūkst. Eur, kitos paskirties – 38,1 tūkst. Eur.

Žemės mokesčio įstatymo 8 straipsnio 2 dalies 3 punktas numato, kad ,,mokesčiu neapmokestinama fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, priklausančio žemės sklypo plotas, neviršijantis savivaldybių tarybų iki einamojo mokestinio laikotarpio rugsėjo 1d. nustatyto neapmokestinamojo žemės sklypo dydžio.“ Sprendimo projekte siūloma palikti tuos pačius neapmokestinamus plotus:

 Rokiškio mieste, Pandėlio mieste, Obelių mieste – 0,03 ha;

 kaimo vietovėje – 0,5 ha.

 **Galimos pasekmės, priėmus siūlomą tarybos sprendimo projektą:**

 **neigiamos:** neigiamų pasekmių nenumatoma;

 **teigiamos:** tikėtinos didesnės mokesčio įplaukos.

 **Sprendimo nauda rajono gyventojams**. Gyventojams ne taip skaudžiai atsilieps žemės mokesčio pabrangimas.

 **Finansavimo šaltiniai ir lėšų poreikis**: nereikalingas.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **ŽEMĖS MOKESČIO DUOMENYS UŽ 2016 METUS** |  |  |  |  | priedas |  |
|  |  |  |  |  |  |  |  | sumos - eurais |  |  |  |  |  |  |
| Žemės paskirtis | Savininkų skaičius | Iš jų apleistos žemės | Sklypų skaičius | Iš jų apleistos žemės | Apmokestinamas plotas (ha) | Iš jų apleistos žemės | Pritaikytos lengvatos, (Eur) | Apskaičiuota mokesčio suma (Eur) | Iš jų apleistos žemės | Vidutinis 1 sklypo plotas (ha) | Vidutinis 1 ha mokestis (Eur) |
| Žemės ūkio paskirties žemė  | 18859 | 1984 | 35213 | 1966 | 98825 | 1576 | 11176 | 307785 | 25417 | 2,81 | 3,11 |
| Iš jos: fizinių asmenų | 18564 | 1929 | 33703 | 1861 | 92786 | 1484 | 11160 | 288975 | 23661 | 2,75 | 3,11 |
|  juridinių asmenų | 295 | 55 | 1510 | 105 | 6039 | 92 | 16 | 18810 | 1756 | 4,00 | 3,11 |
|   |   |   |   |   |   |   |   |   |   |   |   |
| Kita žemė | 8701 | 24 | 7535 | 21 | 2161 | 5,6 | 39459 | 150412 | 1046 | 0,90 | 69,60 |
| iš jos: fizinių asmenų | 8595 | 22 | 7385 | 19 | 2068 | 5 | 38191 | 141577 | 953 | 0,28 | 68,46 |
|  juridinių asmenų | 106 | 2 | 150 | 2 | 93 | 0,6 | 1268 | 8835 | 93 | 0,62 | 95,00 |
|   |   |   |   |   |   |   |   |   |   |   |   |
| Mėgėjų sodininkų bendr. žemė | 1766 | 0 | 1888 | 0 | 135 | 0 | 2118 | 2548 | 0 | 0,07 | 18,87 |
|   |   |   |   |   |   |   |   |   |   |   |   |
| IŠ VISO | 29326 | 2008 | 44636 | 1987 | 101121 | 1581,6 | 52753 | 460745 | 26463 | 2,27 | 4,56 |
| Iš to: fizinių asmenų | 28925 | 1951 | 42976 | 1880 | 94989 | 1489 | 51469 | 433100 | 24614 | 2,21 | 4,56 |
|  juridinių asmenų | 401 | 57 | 1660 | 107 | 6132 | 92,6 | 1284 | 27645 | 1849 |   |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
|  |  |  |  |  |  |  |  |  |  |  |  |
| Fiziniai asmenys | 98,63 | 97,16 | 96,28 | 94,61 | 93,94 | 94,15 | 97,57 | 94,00 | 93,01 |  |  |
| Žemės ūkio paskirties žemė  | 64,31 | 98,80 | 78,89 | 98,94 | 97,73 | 99,65 | 21,19 | 66,80 | 96,05 |  |  |